שיחה:הפצת סרטים מוגבלת

message: #להתרשמותי, יוצר הערך לא קרא את המקורות, משום שהם לא זמינים בישראל, אלא זה קופי-פייסט מוויקי אנגלית (ט.ל.ח). המקור היחיד שזמין נמצא חלקית בגוגל ספרים, ומה שמוזכר בערך לגבי רוקי הורור שואו, לא נאמר שם. לא נאמר דבר לגבי הפצה מוגבלת מתמשכת כביכול, אלא שהסרט מחזיק בשיא משך ההקרנה בבתי הקולנוע, משנת 1975 עד 2009 (שנת יציאת הספר לאור). התופעה המוסברת היא, שהסרט נכשל בקולנוע, ולכן לא קיבל תפוצה רחבה, כי הרחבת ההפצה בוטלה עקב מיעוט צופים, אבל הפך לסרט פולחן, ולכן ממשיכים להקרין אותו בבתי קולנוע בערים שבהן יש קהל צופים נאמן. הסרט עד כדי כך נכשל בקולנוע, שאפשר להיכנס בחינם אם באים בתחפושת. אבל זה לא הסבר ולא דוגמה להפצה מוגבלת. נכון, זה גם מה שכתוב באנגלית, וגם שם יש בעיה. לא בכדי, . הפצה מוגבלת מגדירה את התקופה שבה הסרט יצא לראשונה, ולא את מה שקורה שנים ועשרות שנים אחר כך, בטח לא אחרי שהסרט יצא לטלוויזיה ולדיגיטל.
#בערך לא נכתב דבר על הפצה מוגבלת משיקולי אוסקר. תקנות פרס האוסקר קובעות שסרט כשיר למועמדות רק אם הוקרן במשך שבוע לפחות במטרופולינים מרכזיים מסוימים בארה"ב. לכן לעיתים מסתפקים בהפצה מוגבלת לפני יציאה לדיגיטל או לטלוויזיה, כדי להכשיר סרט להגשת מועמדות לאוסקר. עד לשנת 2020 זה כלל רק את מחוז לוס אנג'לס והעיר ניו יורק. אם לא הוקרן שם, זה כאילו הסרט לא קיים עבור האקדמיה. השנה הרחיבו את זה לערים נוספות בחוף המערבי והמזרחי (לקחי עידן הקורונה).
#כשלא קוראים מקורות, או לא בקיאים ברקע התרבותי, זה גורר שגיאות תרגום: Specialty film זה לא "סרט מיוחד", אלא זו קטגוריה מובחנת של סרטים עצמאיים בתקציב נמוך, והם מלכתחילה לא מיועדים להיות שוברי קופות. הם משקפים חזון אישי של יוצר/י הסרט (מה שאוהבים לכנות Passion project), ובדרך כלל הבמאי הוא גם כותב התסריט, ויש לו שליטה מלאה ובלעדית בכל ההיבטים הקריאטיביים של הסרט. לסרטים כאלה יש היבט הומניסטי, ולעיתים ספקולטיבי, הם מדגישים היבטים אסתטיים ודרמטיים, ופונים לרוב לצופים מבוגרים יחסית, משכילים ואניני טעם. בקיצור, זה ז'אנר מובחן. איך לתרגם? אני לא יודע ולא מתכוון להתעמק בזה, כי אין לזה מונח תואם בעברית. אם אתם קוראים מושג באנגלית ולא מבינים את כוונתו, אנא, תבדקו לפני שאתם כוללים אותו מתורגם לעברית, ותסבירו לקורא את משמעותו.
#יתרה מכל האמור לעיל, הפצה מוגבלת היא אסטרטגיית שוק ייחודית ל (ובקיצור: ארה"ב), על אחת כמה וכמה כאשר מוזכר המספר 600 (לשם השוואה: בכל מדינת ישראל, לפי הלמ"ס, יש פחות מעשירית המספר הזה, וכ-400 מסכים, ובממוצע, כשבעה מסכים בכל בית קולנוע). הקולנוע האמריקאי הוא תעשייה קפיטליסטית עצמאית (דהיינו, לא נתמכת בכספי ציבור), דבר שלא קיים בקולנוע האירופי, וממילא לא בזה הישראלי. הערך האנגלי מתייחס רק לארה"ב, מה שברור מאליו לוויקיפד אמריקאי, לא בהכרח מובן לקורא בעברית. נדב - שיחה 14:25, 23 ביוני 2022 (IDT)
thread_title:  כמה הערות על הערך 

message: בהמשך להערותי לעיל (שלא זכו להתייחסות): הפצה מוגבלת מתייחסת ליציאת הסרטים לבתי הקולנוע בלבד, מה שנקרא Theatrical release, ולא לפלטפורמות אחרות, כפי שעלול להשתמע מהתרגום (הלקוי) מאנגלית לעברית. ואזכיר את מה שכבר ציינתי: אסטרטגיה זו, כפי שמשתקפת מהנתונים שבערך, רלוונטית לצפון אמריקה בלבד. יש לשנות את שם הערך: הפצת מצומצמת לבתי קולנוע. נדב - שיחה 14:06, 30 בדצמבר 2022 (IST)
replies: text: ? דג קטן - שיחה 23:34, 26 במרץ 2023 (IDT)
replies: text: : שוב . אייל • שיחה 22:28, 8 באפריל 2023 (IDT)
replies: text: ::מגיע באיחור (והתנצלותי על כך), השם המוצע כאן ארוך מדי לטעמי. הייתי מציע לקצר ל"הפצה קולנועית מוגבלת/מצומצמת" (לא כ"כ אכפת לי בין "מוגבלת" או "מצומצמת"). מלך הגרגוילים – נקודת המפגש – 21:36, 12 באפריל 2023 (IDT)
replies: text: ::: @Bynadav, @דג קטן, @אייל.מתייגכם. – מקף ෴‏‏ 14:32, 21 באפריל 2023 (IDT)
replies: text: :::: @אייל, @דג קטן, @Bynadav @The Gargoyle Kingתיוג לפני העברה: אז הפצה קולנועית מוגבלת? – מקף ෴‏‏ 21:43, 27 באפריל 2023 (IDT)
replies: text: ::::: הפצה קולנועית מוגבלת. Hello513 - שיחה 21:45, 27 באפריל 2023 (IDT)
thread_title:  הפצה מוגבלת מתייחסת לבתי קולנוע בלבד